ΓΡΑΠΤΗ ΕΡΩΤΗΣΗ E-2132/02

υποβολή: Bartho Pronk (PPE-DE) προς την Επιτροπή

(17 Ιουλίου 2002)

Θέμα: Οδηγία για τον χρόνο εργασία και εθελοντές

Στην απάντηση στην γραπτή ερώτηση Ε-1241/00(1) της κ. Lynne η Επιτροπή ανέφερε ότι η οδηγία 93/104/ΕΚ(2) δεν αναγνωρίζει την έννοια εθελοντική εργασία. Τούτο απορρέει εμμέσως και από την ίδια την οδηγία δεδομένου ότι το άρθρο 7 ορίζει ότι τα κράτη μέλη λαμβάνουν τα αναγκαία μέτρα ώστε όλοι οι εργαζόμενοι να λαμβάνουν τουλάχιστον τέσσερις εβδομάδες άδεια μετ' αποδοχών. Από το άρθρο αυτό μπορεί κανείς να συμπεράνει ότι οι εθελοντές δεν εμπίπτουν στο πλαίσιο εφαρμογής της οδηγίας. Στην Ολλανδία η οδηγία αυτή έχει μεταφερθεί στο νόμο περί χρόνου εργασίας της 23ης Νοεμβρίου 1995. Το άρθρο 1.1 του νόμου αυτού ορίζει ότι ως εργοδότης εννοείται το άτομο εκείνο το οποίο, χωρίς να είναι εργοδότης ή εργαζόμενοςπό την έννοια του πρώτου εδαφίου, αναθέτει την εκτέλεση εργασίαςπό την δικαιοδοσία του. Το Υπουργείο Κοινωνικών Υποθέσεων και Απασχόλησης ερμηνεύει τόσο περιοριστικά τη διάταξη αυτή, ώστε η εθελοντική εργασία σε πολλές περιπτώσεις εμπίπτει στο πεδίο εφαρμογής της διάταξης αυτής με το δυσάρεστο αποτέλεσμα η εθελοντική εργασία να δυσχεραίνεται σημαντικά.

1. Συνάδει άραγε προς την ευρωπαϊκή νομοθεσία ο ορισμός που δίδεται στο άρθρο 1.1 του ολλανδικού νόμου για τον χρόνο εργασίας·

2. Δεν είναι άραγε εξ ορισμού η εθελοντική εργασία ασυμβίβαστη με την έννοια δικαιοδοσίας δεδομένου ότι πρόκειται όχι γιαποχρεωτική αλλά για εργασία που γίνεται με ελεύθερη βούληση και χωρίς αμοιβή ενώ η έννοια της δικαιοδοσίας συνεπάγεται εξουσία η οποία δεν μπορεί να εφαρμοστεί σε έναν εθελοντή δεδομένου ότι αυτός ανά πάσα στιγμή μπορεί να εγκαταλείψει την εργασία·

3. Συνάδει άραγε με την ευρωπαϊκή νομοθεσία η ερμηνεία και η εφαρμογή του Υπουργείου Κοινωνικών Υποθέσεων του άρθρου 1.1 του ολλανδικού νόμου για τον χρόνο εργασίας κυρίως όσον αφορά την εθελοντική εργασία·

4. Είναι άραγε ορθό να επικαλούνται οι ολλανδικές αρχές κατά τη διατύπωση, ερμηνεία και εφαρμογή του άρθρου αυτού την ευρωπαϊκή νομοθεσία·

(1) ΕΕ C 46 E της 13.2.2001, σελ. 153.

(2) ΕΕ L 307 της 13.12.1993, σελ. 18.

Απάντηση της κ. Διαμαντοπούλου Εξ ονόματος της Επιτροπής

(27 Αυγούστου 2002)

Η οδηγία 93/104/ΕΚ του Συμβουλίου της 23ης Νοεμβρίου 1993 σχετικά με ορισμένα στοιχεία της οργάνωσης του χρόνου εργασίας(1) εφαρμόζεται σε όλους τους εργαζομένους κατά την έννοια του άρθρου 2 της οδηγίας 89/391/ΕΟΚ(2).

Η οδηγία 93/104/ΕΚ δεν περιλαμβάνει ορισμό του εργαζομένου. Ο ορισμός που εφαρμόζεται βρίσκεται στο άρθρο 3 σημείο α) της οδηγίας 89/391/ΕΟΚ. Σύμφωνα με τη διάταξη αυτή, ως εργαζόμενος θεωρείται, κάθε πρόσωπο που απασχολείται από έναν εργοδότη, συμπεριλαμβανομένων των ασκουμένων και των μαθητευομένων, εκτός από τοπηρετικό προσωπικό.

Στο μέτρο που οι εθελοντές θεωρούνται εργαζόμενοι δυνάμει του εθνικού δικαίου, καλύπτονται από τις δύο αυτές οδηγίες.

Ωστόσο, καθώς πρόκειται για οδηγίες που ορίζουν τα ελάχιστα πρότυπα, το κοινοτικό δίκαιο δεν εμποδίζει τα κράτη μέλη να εφαρμόσουν τη νομοθεσία μεταφοράς τους ακόμα και στους εθελοντές που δεν θεωρούνται ότι είναι εργαζόμενοι.

(1) ΕΕ L 307 της 13.12.1993.

(2) Οδηγία 89/391/ΕΟΚ του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία, ΕΕ L 183 της 29.6.1989.